CELEX: 22014A1129(01)
Language: mt
Date: 2014-10-31 00:00:00
Title: Ftehim fil-forma ta' Skambju ta' Ittri bejn l-Unjoni Ewropea u r-Repubblika ta' Mali dwar l-istatus tal-Missjoni tal-PSDK tal-Unjoni Ewropea f'Mali (EUCAP Sahel Mali)

29.11.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 344/3
            
         TRADUZZJONI
   FTEHIM
   fil-forma ta' Skambju ta' Ittri bejn l-Unjoni Ewropea u r-Repubblika ta' Mali dwar l-istatus tal-Missjoni tal-PSDK tal-Unjoni Ewropea f'Mali (EUCAP Sahel Mali)
   A.   Ittra mill-Unjoni Ewropea
   
   Brussell, l-20 ta' Ottubru 2014
   Sinjur,
   Fil-qafas tal-politika tagħha ta' sigurtà u ta' difiża komuni, l-Unjoni bagħtet, fi Frar 2013, missjoni militari biex tikkontribwixxi għat-taħriġ tal-Forzi Armati ta' Mali (EUCAP Mali). Bl-istess mod, f'April 2014, l-Unjoni ser tibgħat missjoni ċivili b'appoġġ għall-forzi interni ta' sigurtà ta' Mali (EUCAP Sahel Mali). L-istatus tal-missjoni EUCAP Sahel Mali u tal-persunal tagħha jeħtieġ li jkun regolat minn ftehim internazzjonali konkluż bejn l-Unjoni Ewropea u r-Repubblika ta' Mali.
   Kif tiftakar, ir-Repubblika ta' Mali kkonkludiet, fl-4 ta' April 2013, ftehim dwar l-istatus, fir-Repubblika ta' Mali, tal-missjoni EUTM Mali. Id-dispożizzjonijiet ta' dan il-ftehim huma perfettament adatti għall-ħtiġijiet tal-missjoni EUCAP Sahel Mali, bl-eċċezzjoni ta' xi wħud minnhom. Konsegwentement nipproponilek li d-dispożizzjonijiet kollha ta' dan il-ftehim (l-Artikoli 1 sa 19), bl-eċċezzjoni tal-Artikolu 1(3)(e) u l-Artikolu 13(2) sa (5), jsiru applikabbli għall-EUCAP Sahel Mali, bil-kundizzjoni li:
   
               —
            
            
               kull referenza għall-EUTM Mali titqies bħala referenza għall-EUCAP Sahel Mali;
            
         
               —
            
            
               fl-Artikolu 1(3)(a), it-termini “kwartieri ġenerali militari” jinbidlu bit-termini “kwartieri ġenerali tal-EUCAP Sahel Mali”;
            
         
               —
            
            
               fl-Artikolu 1(3)(c), id-definizzjoni ta' “Kmandant tal-Missjoni” tinbidel bid-definizzjoni li ġejja: “‘Kap tal-Missjoni’, il-Kap tal-missjoni EUCAP Sahel Mali fuq il-post”;
            
         
               —
            
            
               fl-Artikolu 9(2), it-terminu “il-persunal militari” jinbidel bit-terminu “il-persunal”;
            
         
               —
            
            
               fl-Artikolu 10(3), it-terminu “forzi armati tal-Istat Ospitanti” jinbidel bit-terminu “aġenti jew ħarrieġa ċivili tal-Istat Ospitanti”.
            
         Nitolbok ġentilment tgħarrafni jekk taqbilx ma' dawn il-proposti.
   Fil-każ ta' tweġiba pożittiva min-naħa tiegħek, din l-ittra, flimkien mat-tweġiba tiegħek, tkun tikkostitwixxi ftehim internazzjonali legalment vinkolanti bejn l-Unjoni Ewropea u r-Repubblika ta' Mali dwar l-istatus tal-missjoni EUCAP Sahel Mali, li jidħol fis-seħħ fid-data tal-wasla tal-ittra ta' tweġiba tiegħek.
   Nassigurak, Sinjur, mill-ikbar stima li għandi lejk.
   
      Għall-Unjoni Ewropea
   
   B.   Ittra mir-Repubblika ta' Mali
   
   Bamako, il-31 ta' Ottubru 2014
   Għażiża Sinjura,
   Nirringrazzjak tal-ittra tiegħek tal-20 ta' Ottubru 2014 dwar l-istatus tal-missjoni tal-PSDK tal-Unjoni Ewropea f'Mali (EUCAP Sahel Mali) fit-territorju tar-Repubblika ta' Mali li tgħid dan li ġej:
   “Fil-qafas tal-politika tagħha ta' sigurtà u ta' difiża komuni, l-Unjoni bagħtet, fi Frar 2013, missjoni militari biex tikkontribwixxi għat-taħriġ tal-Forzi Armati ta' Mali (EUCAP Mali). Bl-istess mod, f'April 2014, l-Unjoni bagħtet missjoni ċivili b'appoġġ għall-forzi interni ta' sigurtà ta' Mali (EUCAP Sahel Mali). L-istatus tal-missjoni EUCAP Sahel Mali u tal-persunal tagħha jeħtieġ li jkun regolat minn ftehim internazzjonali konkluż bejn l-Unjoni Ewropea u r-Repubblika ta' Mali.
   Kif tiftakar, ir-Repubblika ta' Mali kkonkludiet, fl-4 ta' April 2013, ftehim dwar l-istatus, fir-Repubblika ta' Mali, tal-missjoni EUTM Mali. Id-dispożizzjonijiet ta' dan il-ftehim huma perfettament adatti għall-ħtiġijiet tal-missjoni EUCAP Sahel Mali, bl-eċċezzjoni ta' xi wħud minnhom. Konsegwentement nipproponilek li d-dispożizzjonijiet kollha ta' dan il-ftehim (l-Artikoli 1 sa 19), bl-eċċezzjoni tal-Artikolu 1(3)(e) u l-Artikolu 13(2) sa (5), jsiru applikabbli għall-EUCAP Sahel Mali, bil-kundizzjoni li:
   
               —
            
            
               kull referenza għall-EUTM Mali titqies bħala referenza għall-EUCAP Sahel Mali;
            
         
               —
            
            
               fl-Artikolu 1(3)(a), it-termini ‘kwartieri ġenerali militari’ jinbidlu bit-termini ‘kwartieri ġenerali tal-EUCAP Sahel Mali’;
            
         
               —
            
            
               fl-Artikolu 1(3)(c), id-definizzjoni ta' ‘Kmandant tal-Missjoni’ tinbidel bid-definizzjoni li ġejja: ‘“Kap tal-Missjoni”, il-Kap tal-missjoni EUCAP Sahel Mali fuq il-post’;
            
         
               —
            
            
               fl-Artikolu 9(2), it-terminu ‘il-persunal militari’ jinbidel bit-terminu ‘il-persunal’;
            
         
               —
            
            
               fl-Artikolu 10(3), it-terminu ‘forzi armati tal-Istat Ospitanti’ jinbidel bit-terminu ‘aġenti jew ħarrieġa ċivili tal-Istat Ospitanti’.
            
         Nitolbok ġentilment tgħarrafni jekk taqbilx ma' dawn il-proposti.
   Fil-każ ta' tweġiba pożittiva min-naħa tiegħek, din l-ittra, flimkien mat-tweġiba tiegħek, tkun tikkostitwixxi ftehim internazzjonali legalment vinkolanti bejn l-Unjoni Ewropea u r-Repubblika ta' Mali dwar l-istatus tal-missjoni EUCAP Sahel Mali, li jidħol fis-seħħ fid-data tal-wasla tal-ittra ta' tweġiba tiegħek.”
   Għandi l-unur ninfurmak li naqbel mat-termini suġġeriti fl-ittra tiegħek.
   Nassigurak, Sinjura, mill-ikbar stima li għandi lejk.
   
      Għar-Repubblika ta' Mali